Източник: Plovdiv24.bg 10:04 / 05.02.2015 Отпечатай Изпрати
Пред тях обаче седят няколко проблема, жалват се те. Единият от тях е процедурата, по която се кандидатства, и нужната документация. Затова от Брезник например са си наели адвокат, който да им движи делата. Жителите там прочели, че първите подали документи ще са и първи по право за ремонтите. И затова наели юриста, който бързо да се справи с документацията.
Самата процедура се обяснява непрекъснато по места от кметовете и депутатите. В Благоевград обаче се опитват да решат проблема и по друг начин - образец на заявлението ще бъде на разположение на гражданите в Културно-информационния център, в Областния информационен център, на табло в общината и дори и на страницата на Благоевград във Фейсбук.
Кметове от цяла България пък се ангажират да помагат с намирането на собственици на апартаменти, които обаче в момента са в чужбина или в някой друг град в страната. Това става по съвет на регионалния министър Лиляна Павлова.
С тази задача са се наели и домоуправителите, които собственоръчно издирват бившите си съседи и звънят из Франция, Германия и Америка. Трудно се навивали и пенсионери, които не вярвали, че ще им излезе безплатно.